พอดีว่าไปฝังยาคุมมาได้6เดือนแล้วค่ะ มีเพศสัมพันธ์หลั่งในอาทิตย์ละ1ครั้ง แต่ประจำเดือนไม่มา4เดือนแล้วค่ะ คอยตรวจตลอดว่าท้องมั้ยก็ขึ้น1ขีดตลอดค่ะ ล่าสุดมีอาการคัดตึงเต้านม2อาทิตย์กว่าๆ อาทิตย์นี้มีปวดท้องน้อย หงุดหงิดง่าย อารมณ์แปรปรวน อยากอาหาร บวม มีเลือกออกมาจางๆสีชมพู พอวันถัดมามีเลือดออกมาเป็นสีน้ำตาลจางๆ แต่พอตรวจแล้วก็ยังขึ้นขีดเดียวอยู่ค่ะ หลังจากนั้นก็ไม่มีเลือดออกมาแล้วค่ะ กังวลว่าจะท้องมั้ยคะ หรือเป็นแค่อาการข้างเคียงของการฝังยาคุม
สวัสดีค่ะ ผลข้างเคียงของยาฝังคุมกำเนิดนั้น อาจทำให้มีเลือดออกกะปริดกะปรอย หรืออาจทำให้มีประจำเดือนมาบ่อยๆ มานานกว่าปกติ นอกจากนี้ อาจทำให้ประจำเดือนขาดหายไปก็ได้ค่ะดังนั้น การที่ประจำเดือนไม่มานาน 4 เดือน จึงน่าจะเกิดจากผลข้างเคียงของยาฝัง มากกว่ามีการตั้งครรภ์เกิดขึ้นค่ะ นอกจากนี้ หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่ได้เกิดการตั้งครรภ์ขึ้นค่ะสำหรับอาการคัดตึงเต้านม ปวดท้องน้อย หงุดหงิดง่าย อารมณ์แปรปรวน บวม มีเลือดออกมาเล็กน้อย ก็น่าจะเกิดจากผลข้างเคียงของยาฝังได้เช่นกัน ดังนั้น ควรสังเกตอาการไปก่อน โดยอาการน่าจะเกิดขึ้นชั่วคราวแล้วหายไปได้เองค่ะ แต่หากอาการเป็นต่อเนื่องนานหลายวันหลานสัปดาห์ อาจเกิดจากสาเหตุอื่นๆ ไดเ เช่น มีมดลูกอักเสบ หรือเกิดจากการมีความเครียดและวิตกกังวล เป็นต้น ซึ่งหากเป็นต่อเนื่องนาน ก็ควรไปพบแพทย์เพื่อรักษาค่ะ